CELEX: 62017CN0130
Language: mt
Date: 2017-03-10 00:00:00
Title: Kawża C-130/17: Rikors ippreżentat fl-10 ta’ Marzu 2017 – Il-Kummissjoni Ewropea vs Ir-Repubblika tal-Bulgarija

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/33
            
         Rikors ippreżentat fl-10 ta’ Marzu 2017 – Il-Kummissjoni Ewropea vs Ir-Repubblika tal-Bulgarija
   (Kawża C-130/17)
   (2017/C 144/43)
   Lingwa tal-kawża: il-Bulgaru
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Wils, I. Zalogin)
   
      Konvenuta: Ir-Repubblika tal-Bulgarija
   
      Talbiet
   
   
               —
            
            
               tikkonstata li r-Repubblika tal-Bulgarija naqset milli twettaq l-obbligu tagħha li timplementa punt uniku ta’ kuntatt għall-iskambju ta’ ċertifikati elettroniċi għall-aċċess għad-data bijometrika fid-dokumenti ta’ identifikazzjoni fis-sens tad-Deċiżjoni tal-Kummissjoni C (2009) 7476, tal-5 ta’ Ottubru 2009, li temenda d-Deċiżjoni tal-Kummissjoni C (2008) 8657 finali li tistabbilixxi politika ta’ ċertifikazzjoni kif mitluba fl-ispeċifikazzjonijiet tekniċi dwar l-istandards għall-karatteristiċi ta’ sigurtà u l-bijometrija fil-passaporti u d-dokumenti tal-ivvjaġġar maħruġa mill-Istati Membri, kif ukoll fis-sens tad-Deċiżjoni tal-Kummissjoni C (2011) 5478, tal-4 ta’ Awwissu 2011, li temenda d-Deċiżjoni tal-Kummissjoni C (2002) 3069 li tistabbilixxi l-ispeċifikazzjonjiet tekniċi għall-format uniformi tal-permessi ta’ residenza għaċ-ċittadini ta’ pajjiżi terzi.
            
         
               —
            
            
               tikkundanna lir-Repubblika tal-Bulgarija għall-ispejjeż.
            
         
      Motivi u argumenti prinċipali
   
   Ir-Repubblika tal-Bulgarija ma żguratx l-implementazzjoni ta’ punt uniku ta’ kuntatt għall-iskambju ta’ ċertifikati elettroniċi għall-aċċess għad-data bijometrika fid-dokumenti ta’ identifikazzjoni u għalhekk naqset milli twettaq l-obbligi tagħha taħt id-deċiżjonijiet tal-Kummissjoni msemmija iktar ’il fuq.